Jean-Delphin Alard

Jean-Delphin Alard (8. toukokuuta 1815 – 22. helmikuuta 1888) oli ranskalainen viulisti ja säveltäjä.

Alard syntyi Bayonnessa harrastelijaviulistin pojaksi. Hän opiskeli vuodesta 1827 François Antoine Habeneckin johdolla Pariisin konservatoriossa ja toimi itse sen professorina vuosina 1843–1875. 

Alard oli myös François-Joseph Fétisin oppilas ja seurasi vuonna 1840 Pierre Baillotia kuninkaan ensimmäisenä viulistina. Hän kuoli Pariisissa 72-vuotiaana.

Alard'n sävellystuotantoon kuuluu runsaasti viulumusiikkia, kuten nokturneja, etydejä ja duettoja. Hän myös laati Pariisin konservatorion käyttöön ottaman École du violon -oppikirjan ja kokosi Les Maîtres classiques du violon -kokoelman. Hän oli aikanaan arvostettu pedagogi ja opetti muiden muassa Pablo de Sarasatea.

Alard, Jean-Delphin
Alard, Jean-Delphin
Alard, Jean-Delphin
Alard, Jean-Delphin